LILOVE LYA VILAMBO LYA WASA WA VAN 

Pachinjililo 

Lisiku lya 10 Disemba 1948, Lukumbi Lukulu Iwa Umoja wa Vilambo lunihaula na 
kuhumya lilove lya vilambo lya wasa wa vanu. Lilove alino lihumile baada ya 
chilambo chohechohe kupanyana ding'ondo ding'ulu dimbili. Lukumbi anelwo 
lulembedile kila chilambo chihumye lilove alino livahwikile vanu vake kwa 
kulangudya, kusomesa, kusomela, kuhaula n'disule na n'disehemu dinji kuvele 
na ilimu. 

Hi kuhinikiha kuchidono wasa wa vanu unawuniwa, na Tansania inaunila wasa 
anewo, lilove alino lihumile M'chimakonde ili valembela usoma vavike wasa 
wene mun'tima mwavo vene na vanu vanji. Koka chive chihinde cha kukonyelela 
kuwuniwa kwa wasa wene m'manu na lyene lipanda. 
Vanu vohevohe vavelekwa valendene na wasa wavo unalandana. Umoja wa 
Vilambo uhumije lilove alino m'malove lapeyapeya na lakakamadidye ili kila 
munu amale wasa wake. Wasa unang'owo wako. Uumale wasa wako, yangata 
uvahaulila vanji vanu na uwunile wasa wene muchi wako na wa vanji vanu. 

LAHU YA 1 

Vanu vohevohe vaidile n'chilambo valendene. Vanijaliwa ulimala vene. Pavele 
vanu pave na ulongo. 

LAHUYA2 

Kila munu ilembelewa ave na wasa uhaulidiwije n'nilove alino bila uvalangila 
asili, langi, chivelekwa, litawa au chinu chinji chohechohe. Panave na 
kutondolanya vanu ing'anya ya siasa, ding'umbi dya shelia, vilambo vivaholoka, 
bila uvalangila kama vilambo anevyo vinatawaliwa au nanga. 

LAHU YA 3 



Kila munu alembelewa kwikala pachilambo alitukutwile na wunu wake. 

LAHUYA4 

Munu akava n'twana, wala vakan'sumisa, na lilove alino linalimbidya usumisana 
vanu. 

LAHU YA 5 

Munu analage, anapate mateso, ukatili, au ubanika. 

LAHUYA6 

Wunuwake munu uvele m'munu na umaikane pashelia. 

LAHU YA 7 

Pahelia vanu vohevohe vanalingilana na vakatondoleka. Shelia ivawunila vanu 
vanahapanyike. 

LAHU YA 8 

Vitukutuku vyohevyohe vin'nimbidya munu ulitukutula kama chilembelewa 
n'katiba au n'shelia, vilonjelewe n'ding'umbi dya shelia. 

LAHU YA 9 

Munu vanantaye n'jela, kun'chimila wala kum'minganga chihi chiwukuwuku . 

LAHU YA 10 

Kila munu apilikaniwe muchi vanu vanji palikuwa, vanan'hyape. Akava na 
ing'anya ihile nawinang'e atongwele na lukumbi Iwohelwohe lumpilikanile. 

LAHU YA 11 



1 . Munu akava na ing'anya vakamwamba kukola ihonjela vakanamba 
kumpelekedya kuvatongolela ing'anya yene. Lukumbi lupilikanila ing'anya 
luve Iwa d'jahala chilambo chohechohe uchipilikana. 

2. Munu vakamwamba kukola ihonjela ikavaidile kuva ing'anya pachilambo 
au pashelia. Munu vakan'tika lijamanda lipitile ihonjela yene. 

LAHUYA12 

Pavayikele vanu mmakaya mwavo munu anan'banihe munu mwave. Makaya na 
vilambo vivawunile vamakaya vohevohe, vinahapanye vanu. 

LAHUYA13 

1 . Munu avele na wasa wa kwonga chalembela mwene na kuyikala 
kwalembela mwene n'chilambo. 

2. Munu avele na wasa wa kuwuka pachilambo na kuwuya kavila n'chilambo 
mwake 

LAHUYA14 

1 . Munu avele na wasa wa kutukutila m'milambo vinji na kuwuniwa na 
vilambo vinji vana'nmwalale. 

2. Wasa unang'o ukapawa ndulu munu vakamwamba kukola ihonjela 
pashelia, hasa ding'anya dikavele dya siasa au chinji chinu chikavaila au 
chikalandana na matulubu la Umoja wa Vilambo. 

LAHUYA15 

1 . Akava kwave munu ave na wasa wa kuva n'chilambo kama vachilambo 
vanji. 

2. Munu akalambela mwene uhama vanan'nimbidye uhama n'chilambo na 
ubadili uchilambo wake. 



LAHUYA16 

1 . Valume na vamahe vakudile vayikalane bila kulola dini wala litawa. 
Vayikalane uvalingilana pa-ulombi wavo na hata vakahapukana. 

2. Ulombi upawe kama n'nume na n'mahe vakatamwana vene. 

3. Ing'ande ivele na n'nume, n'mahe na vanyachi lyiva likolo lya litawa. Likolo 
anelyo lilembelewa liwuniwe pachilambo pohepohe. 

LAHUYA17 

1 . Munu avele na wasa wakuva na dimali dyake mwene au dya kukundanila 
na vanji. 

2. Munu vakampokonyola chihi dimali dyake. 

LAHUYA18 

Munu avele na wasa wa ding'ano, dini, na akalembela mwene aleke chihi dini, na 
avele na wasa wa kusokolela kuyoha kwa mahoka lake. 

LAHUYA19 

Munu avele na wasa wa kutongola palikuwa. Avele na wasa wa kuwunila 
ding'ano dyake bila kun'mahani. Avele na wasa wa kuhumya na kupwechela 
ding'ano, na hata usumba mapalu la vilambo, akalambela. 

LAHUYA20 

1 . Munu avele na wasa wa kukojana na vanu vanji weka au mmakuwa. 

2. Munu vanan'kolokohe ulundana na likuwa lya vanu. 

LAHUYA21 

1 . Munu avele na wasa wa kukumila mwene au upitila kwaki munu 
atondolewidye na a'likuwa kunakumila kulipanda. 



2. Vanu vakahapanyika pa kuyavana dihuduma dilembelewa n'makaya. 

3. Lipanda lilondodye chilelembelewa na likuwa lya vanu. Vanu vene 
vakumilane kun'tondola munu wa kuyikala kulipanda. 

LAHUYA22 

Munu avele na wasa wa kuwuniwa na a'chilambo mwave, na vanu vohevohe 
vatumbame kukumilana na vilambo vinji kulunda vitukutuku vyohevyohe 
vilembelewa na umi wa kila munu. 

LAHUYA23 

1 . Munu avele na wasa wa kutondola na kukola madengo na pa kukolela 
mdengo lene. Pavele na madengo munu vanamwine wasa wa kukola 
madengo. 

2. Bila utondolewa, munu van'tomolele chinu chilandene na madengo 
lakodile. 

3. Munu akakola madengo van'tomolele chinu chihumya vilyo vyake mwene, 
vajawe au n'twave na vanyachi vake. 

4. Munu vakan'nimbidya kulundana na vavake kukola madengo chin'nkumi 
na kuwunila matulubu lavo. 

LAHUYA24 

Munu ave na wasa wa mbone wa kupumulila na chipindi chimaikana cha 
madengo. Wasa wapumulila van'tomolele (van'nipe). 

LAHUYA25 

1 . Munu na kaya yake ave na wasa wa umi wa mbone. Nkaya vave na wasa 
wa kupata vilyo, vya kuwala, ing'ande, wasa wa kupata n'tela 
vakawuwula, na kuwuniwa na chilambo. Munu ave na wasa wa kulama 



pokoha madengo, pawuwula, akalamala, akava n'jani, akakongopala 
napakoha dyimongo dya kukolela madengo. 
2. Chilambo chilundane uwunila vamahe na vanyachi. Vanyachi vohevohe 
vawuniwe, vanahapulanywe vavelekwidye mu'lombi na vavelekwidye 
pan'nyitu. 

LAHUYA26 

1 . Munu avele na wasa wa kudeheni ilimu ya palikolo. Ilimu ya ufundi na ya 
pachihundyi ipawe, vasume vahulula. 

2. Ilimu ilembelewa ilodye kudenga umi wake munu pakekuva munu, ilimu 
iyenjeje kumaikana munu kuva munu, iyenjeje wasa wake munu. Ilimu 
ilembelewa iyenjeje vanu kupilililana, ulongo, chinemba, na vanu 
vanahapukane ing'anya ya dini au litawa. Vanu valondodye luhengo Iwa 
kuyopa chihongahonga kama chiulaididye Umoja wa Vilambo. 

3. Kila munu avele na n'nyachi avele na wasa wa kutondola ilimu ya 
kumwing'a mwanyachi wake. 

LAHUYA27 

1. Munu anahulula kulundana mu'tamaduni payikala akalambela, kwona 
ukatapala vitukutuku vyohevyohe vya mu'tamaduni na kulundana na 
avake kudenga sayansi na matulubu lake. 

2. Wunu wake munu na vilusuda vyake vyavilembela viwuniwe, vilusuda 
vihuma m' sayannsi, mitano na vinji vyavitendile mwene au vyatandilike. 

LAHUYA28 

Munu atungumane n'kaya, mulongo, n'nitawa n'chilambo na n'milambo 
mwohemwohe, utungumana kulandana na lilove alino. 

LAHUYA29 



1 . Munu ave na wajibu n'kaya na mulongo mwake n'hnyuma wasa na wunu 
wake. 

2. Vyatenda na kupoka munu vive n'mapalu la shelia. M'mapalu anemwo 
kaya na ulongo vimwing'e isima na wunu wake. 

3. Wasa unang'o ulandane na matulubu la Umoja wa Vilambo. 

LAHU YA 30 

Chinapawe chohechohe n'nilove alino chionekana na chilambo chohecho, vanu 
au munu wohewo upokonyola wasa uhauliwidye. 



